1. ------IND- 2021 0018 F-- HR- ------ 20210121 --- --- PROJET

|  |
| --- |
| **FRANCUSKA REPUBLIKA** |
|  |  |  |
| Ministarstvo ekološke tranzicije  |
|  |  |  |

**Nacrt Uredbe**

**o zabrani ugradnje sustava za grijanje i proizvodnju tople vode u kućanstvu koji prvenstveno troše goriva s visokom razinom emisije stakleničkih plinova u zgradama za stambenu ili poslovnu namjenu**

Oznaka NOR: TRER2021746D

*Zainteresirane strane: vlasnici zgrada za stambenu ili poslovnu namjenu koji žele ugraditi novu opremu za grijanje ili proizvodnju tople vode u kućanstvu.*

*Predmet: definiranje najvećeg praga emisija stakleničkih plinova za sustave grijanja ili proizvodnje tople u kućanstvu vode koji se smiju ugraditi u zgrade za stambenu ili poslovnu uporabu*

*Stupanje na snagu: odredbe stupaju na snagu 1. srpnja 2021. za nove zgrade, odnosno 1. siječnja 2022. za postojeće zgrade*

*Sažetak: Člancima L. 111-9. i L. 111-10. Građevinskog i stambenog zakonika predviđeno je da se uredbom Državnog vijeća utvrđuju razine energetske i okolišne učinkovitosti spojive s ciljevima nacionalne energetske politike za nove i postojeće zgrade.*

*Ovom Uredbom utvrđeni su kriteriji za zamjenu sustava za grijanje i proizvodnju tople vode u kućanstvu, među ostalim u pogledu emisija stakleničkih plinova, u novim i postojećim zgradama za stambenu i poslovnu namjenu.*

*Upućivanja: tekst uspostavljen ovom Uredbom dostupan je na mrežnoj stranici Légifrance (*[*http://www.legifrance.gouv.fr*](http://www.legifrance.gouv.fr/)*)*

Predsjednik Vlade,

na temelju izvješća ministra ekološke tranzicije,

uzimajući u obzir Direktivu (EU) 2015/1535 Europskog parlamenta i Vijeća od 9. rujna 2015. o utvrđivanju postupka pružanja informacija u području tehničkih propisa i pravila o uslugama informacijskog društva te posebno obavijest br. 2016/677/F,

uzimajući u obzir Uredbu (EU) br. 305/2011 Europskog parlamenta i Vijeća od 9. ožujka 2011. o utvrđivanju usklađenih uvjeta za stavljanje na tržište građevnih proizvoda i stavljanju izvan snage Direktive Vijeća 89/106/EEZ,

uzimajući u obzir Građevinski i stambeni zakonik, posebice njegove članke L. 111-9. i L. 111-10.,

uzimajući u obzir mišljenje Vrhovnog vijeća za građevinarstvo i energetsku učinkovitost od dana DDMMGGG,

uzimajući u obzir mišljenje Vrhovnog vijeća za energetiku od DDMMGGG,

uzimajući u obzir mišljenje Nacionalnog vijeća za ocjenjivanje normi od DDMMGGG,

uzimajući u obzir primjedbe sastavljene tijekom savjetovanja s javnosti provedenog od DDMMGGG do DDMMGGG, u skladu s člankom L. 123-19-1. Zakonika o zaštiti okoliša,

nakon savjetovanja s Državnim vijećem (odjelom za javne radove),

donosi:

Članak 1.

Na početku naslova III. sveska III. Građevinskog i stambenog zakonika umeće se uvodno poglavlje, koje glasi kako slijedi:

„Uvodno poglavlje: Okolišna učinkovitost sustava za grijanje i proizvodnju tople vode u kućanstvu

„Čl. R. 130-1.:

„Zabranjena je ugradnja sustava za grijanje ili proizvodnju tople vode u kućanstvu u zgradama koji prvenstveno troše goriva s emisijom stakleničkih plinova većom ili jednakom 250 g CO2eq/kWh PCI, uključujući zamjenu postojećih uređaja.

„II. — Ova se odredba ne odnosi na postojeće zgrade koje ispunjavaju sljedeće zahtjeve:

„1. postoji očigledna tehnička nemogućnost zamjene postojeće opreme sustavom grijanja ili proizvodnje tople vode za kućanstvo koji je sukladan s pragom emisije stakleničkih plinova definiranim u stavku I., osobito iz razloga zagušenja, u slučaju nepoštovanja prava služnosti ili zakonskih ili regulatornih odredbi koje se odnose na prava na zemljište ili vlasništvo;

„2. ne postoji rješenje za priključenje na mreže grijanja ili zemnog plina, a ugradnja nove opreme u skladu s odredbama stavka I. zahtijeva radove pojačanja na javnoj mreži za distribuciju električne energije.

„III. — Naručitelj je dokazao da je zgrada obuhvaćena jednim od slučajeva iz stavka II. na način da je predočio dokument koji je izradila stručna osoba pod njegovom odgovornošću.

„IV. ‏— Odredbe ovog članka primjenjuju se na izgradnju novih zgrada za koje je zahtjev za građevinsku dozvolu podnesen nakon 1. srpnja 2021. i na postojeće zgrade za koje su radovi iz stavka I. započeti nakon 1. siječnja 2022. ”

**Članak 2.**

Za provedbu ove Uredbe, koja će biti objavljena u Službenom listu Francuske Republike, zaduženi su ministrica ekološke tranzicije i državna tajnica u uredu ministrice ekološke tranzicije, zadužena za stanovanje.

Sastavljeno dana

Predsjednik Vlade

Ministrica ekološke tranzicije,

Barbara POMPILI

Državna tajnica u uredu ministrice ekološkog prijelaza, zadužena za stanovanje,

Emmanuelle WARGON